./data/phi0474/phi035/phi0474.phi035.perseus-lat2.xml
M. Tullius Cicero
Antonius videretur, mortem fratri esse minitatus  etiamne ab hoc myrmillone Asiatico senatus mandata, legatorum verba audientur? nec enim secerni a fratre poterit, tanta praesertim auctoritate  nam hic inter illos Africanus est: pluris habetur quam L  Trebellius, pluris quam T  Plancus, quam Extitius, adolescens nobilis  Plancum quidem, qui omnibus sententiis maximo vestro plausu condemnatus nescio quo modo se coniecit in turbam atque ita maestus rediit ut retractus, non reversus videretur, sic contemnit tamquam si illi aqua et igni interdictum sit: aliquando negat ei locum esse oportere in curia qui incenderit curiam